
DISSERTATIO  MEDICA. 


IN  AUGURALIS, 


D  E 


HIMORRHOIDE. 


ANC  differtatiunculam,  cum  medici¬ 
nae  fcientiae  in  primis  difficili,  pau- 
culos  tantum  annos  ftuduerim,  cum¬ 
que  vires  ingenii  exiguae  fint,  et  ad  bene 
rcribendum  haudquaquam  fufficiant,  invitus 
emitto  ;  ea  vero  academiae  Edinenfis  cele¬ 
berrimae  inftituta  funt,  ut  iis  unufquifque, 
lauream  Apollineam  fibi  adipifcendi  cupidus, 
ffnorem  nunquarn  non  gerere  cogatur. 

A  Quae- 

Quaedam  autem  de  haemorrhagiarum 
natura  prius  dicenda  puto,  quam  haemor- 
rhoidem  ipfam  depingere  incipiam.  ‘ 

HAEMORRHAGIARUM  SIGNA 

In  aSHvas  et  pajjivas  haemorrhagiae  dis¬ 
cerptae  funt.  Illae  ab  adione  vaforum  auda. 
non  vi  externa,  fanguine  concreto  cruftamj 
coriaceam,  ut  in  phlegmafiis,  oftendente 
hae,  ab  injuria  externa,  vel  erofione  vaforum 
per  humores  acres,  et  ad  putredinem  verj 
gentes  fada,  abfqife  pyrexia  impetuve  farv. 
guinis  audo,  proficifcuntur.  De  illis  folio 
verba  fumus  faduri. 

Profufionem  fanguinis  accedere  notae  fe- 
quentes  teftantur,  tenfio,  plenitudo,  et  dolo' 
partis  ipfius,  viciniaeve  ejus,  unde  fangui  i 
erupturus  eft,  major  minorve,  femper  obtui 
fus.  Elaee,  cum  aliquantum  fpatii  habuef 
runt,  fubfequuntur,  frigoris  fenfus,  horror  e* 
rigor  leviora  vel  graviora,  naufea  nonnum 
quam  et  vomitus,  puifus  arteriarum  celeresi 

fpiritu 

j  fpiritus  creber  et  gravis,  fitis  magna,  cutis 
ariditas,  faciei  pallor,  urina  limpida  ;  ejus, 
quod  ex  ulceribus  profluit,  imminutio.  Haec* 
proxime  comprehenfa,  rurfus  excipiunt,  ca* 

!  lor  praeter  naturam  au£tus,  et  ligna  febrilia 
hujus  adaufti  propria,  ut  fpiritus  plenior  et 
expeditior,  fitis  major,  faciei  rubor  tumor- 
que  ;  urina  coloratior,  nihil  vero,  quod  in 
:  ea  fubfidat,  adhuc  habens ;  ulcera  ex  toto  fe- 
;  re  exficcata,  et  non  parum  inflammata,  &c„ 
Quinetiam,  eodem  tempore,  pullus  plenus, 

|  validus,  durus  evadit,  et  tenfio  partis  labo- 
I  rantis  et  plenitudo  magnopere  intenduntur. 

|  Denique,  tandem  fanguis  ipfe  prorumpit. 

!  Sanguis,  quod  quidem  rariffimum,  nullis 
I  fignis  notabilibus  profufionem  ejus  praece¬ 
dentibus  vel  concomitantibus,  nonnunquam 
j  lefe  effundit. 

Quod  fanguinis  effunditur,  id  in  aliis,  et 
i  in  eodem  etiam  temporibus  aliis,  aliud  eft. 

|  Modo  tarde  et  guttatim,  modo  fubito,  et  ad- 
j  inftar  rivuli,  profunditur. 

Eruptio  fanguinis  medica,  et  nec  violen- 
)  ta  nec  fubita,  figna  fupra  comprehenfa,  ut 

ple- 

plenitudinem  partis  affeQae  et  tenfionem,  et 
igitur  fpafmum,  irritationem  et  impetum 
humorum  adauctum,  tollit.  Quo  fadlo, 
haemorrhagia  ceffat.  Caeterum,  ex  inter¬ 
vallis  modo  longioribus,  modo  brevioribus, 
non  raro  repetere  folet,  et  reditu  ejus  fyftema 
infuefcit. 

Profufio  fanguinis,  contra,  fubit-a  et  ni¬ 
mia  aegrotum  brevi  nonnunquam  occidit. 
Quod  fi  non  incidat,  fummam  debilitatem 
faepe  facit,  eoique  morbos,  qui  ab  infirmi¬ 
tate  corporis  nimis  magna  oriuntur,  et  im¬ 
modicam  fanguinis  jadturam  excipiunt,  ve- 
lut  cachexiam,  hydropem,  &c.  movet. 

Non  parum  fimilitudinis  haemorrhagiam 
inter  et  inflammationem  intereffe  videtur. 
Utraque  a  nimio  fanguine  in  vafis  certis 
accumulato  pendet,  utramque  pyrexia  etdia- 
thefis  phlogiftica  plerumque  concom itantur. 
In  illa  vero,  fanguis  in  iis  vafis  accumulatur, 
quae  laxe  lita,  et  igitur  dilatatu  ruptuve  fa¬ 
ciliora,  humores  minus  difficulter  ;  in  hac, 
contra,  in  vafis  membranarum  firmarum 
congeritur,  quae  medius  magifque  aequaliter 

fuffultal 

Ifuffulta  eofdem  haudquaquam  facile  profun¬ 
di  linunt.  Interdum  vero,  ut  in  *effufione 
jperipneumoniae  fangulnea,  conjunguntur. 


CAUSA  PROXIMA. 

. 

Haec  autem  fanguinis  in  vafis  partis  labo- 
irantis  accumulatio  effe  videtur,  quae  eifdem 
Ulimulo  eft,  et  impetum  circuitus  aliqua  ex 
jparte  auget.  Vires  deinde  naturae  medi- 
scatrices  adionem  vaforum,  ea,  quae  pro- 
jgreffum  fanguinis  impediunt,  uti  videtur, 
{tollendi  coniilio,  magis  etiamnum  adaugent. 
lEt  haec  denique,  hoc  modo  auda,  in  caufa 
left,  cur  fanguis  tandem  per  anaftamofin  vel 
Srupturam  vaforum  effundatur. 

4 

SEMINI  A. 

Haec  autem  triplicia  funt  :  I.  Plenitudo 
univerfa.  II.  Libramen  circuitus  fanguinei 

mutatum.  IIL  Prava  partium  conforma¬ 
tio. 

; '  -  >  4 

I.  Plenitudinem  univerfam  vero  faciunt, 
animi  corporifque  inertia,  cibus  multum  a- 
limenti  praebens,  evacuationes  folitae  fup- 
preflae,  miffiones  fanguinis  crebrae,  &c. 

a.  Animi  corporifque  inertia . — Corpus  uni- 
verfum  ut  exercitatio  firmat,  et  tonum  fy- 
ftemati  arteriofo  idoneum  potiffimum  com¬ 
parat,  qui  foliis  in  caufa  eft,  cur  omnes  ex- 
eretiones,  praefertim  cutaneae,  reliquis  iem- 
per  copiofiores,  rite  pergant ;  fic  defidia  cor¬ 
pus  totum  debile  reddit,  et  vires  arteriis 
convellit,  et  igitur  excretiones  omnigenas, 
praefertim  cutaneas,  imminuit ;  unde,  in- 
geftis  excreta  longe  excedentibus,  plenitudo 
vitiofa,  quod  neminem  poteft  latere,  brevi 
orietur.  Quinetiam,  vafa  ipfa  laxiora  et 
diftenfu  faciliora  reddendo,  facit  ut  humores  i 
in  eifdem  abundantius  accumulentur. 

b.  Cibus  multum  alimenti  praebens, — -Hu~ 
jufmodi  eft  cibus  animalis,  qui,  ut  inter  om¬ 
nes  fere  medicos  convenit,  plus  glutinis  et 
eruoris,  quam  vegetabilis,  fanguini  fufficit,  i 
et  multo  difficilius  per  omnia  excernentia, 

prae- 

praefertim  cutanea  et  renum,  tranfit.  Quia 
hic  igitur  ad  plenitudinem  creandam  mul¬ 
tum  conferat,  ambigi  nequit. 

c.  Evacuationes  folitae  fupprejjae . — Hu- 
jufmodi  funt  perfpiratio,  menfes,  humores 
per  letacea  fonticulofque  profufi,  &c.  Quo¬ 
modo  haec  fuppreffa  plenitudinem  faciant, 
neminem  qui  medicinam  labris  guftavit  pri- 
unoribus  fugit. 

d.  Mi ffiones  /anguinis  crebrae, — Quomodo 
ihae  plenitudinem  gignant,  modo  forfitaa 
ifequente  poteft  exponi.  Omnis  fanguinis 
«detradio  fyftemati  fanguifero  adionem  im- 
iminuit.  Hac  vero  diminuta,  omnes  exerc¬ 
itiones  diminuantur  neceffe  efi: ;  hae  etenim 
jeo  magis  parcae  vel  liberales  funt,  quo  magis 
ms  a  tergo  augetur  vel  imminuitur.  Quo 
'parcius  vero  partes  humorum  fuperfluae  ve! 
mocivae  e  corpore  excernuntur,  eo  plus  eo¬ 
rundem,  ingeftis  immutatis, vique  affimulante 
?per  evacuationem  non  laefa,  in  fyftemate 
. fanguifero  accumulabitur,  citiufque  plenitudo 
«orietur.  Infuper,  ut  inteftina,  ob  inediam 
(nimis  diu  inania,  praeter  confuetudinem 

contrahuntur,  et  alvum  duriffimam  reddunt ; 
iic  excernentia,  minus  folito  dilatata,  praeter 
naturam  conftringi,  et  nimiam  morbidamque 
refiftendi  poteftatem  fibi  adipifci,non  impro¬ 
babile.  Igitur,  ad  ea  recludenda  major  fan- 
guinis  quantitas,  quam  ante  evacuationem, 
neceffaria  evadet.  Et  denique,  fi  fanguis 
faepe  fuerit  detradtus,  excernentia  tandem, 
abfque  plenitudine  periculofiffima,  non  po¬ 
terunt  aperiri.  His  alia  ratio,  cur  miffiones 
fanguinis  frequentes  corpus  infigniter  ple¬ 
num  efficiant,  accedit,  quod  fyfiema,  nempe, 
fanguine  faepius  emiffo,  plus  plufque  ejuf- 
dern  quam  pro  rata  parte,  quamque  ante, 
parare  confuevit. 

II.  Libramen  circuitus  fanguinei  muta¬ 
tum. 

Quo  caufam  hujus  aequilibrii  mutati  in- 
lelligamus,  memoria  femper  tenendum,  ple- 
thoram  arteriofam,  ab  initio  vitae  ad  mediam; 
ufque  aetatem,  femper  adeffe,  etianguinem: 
modo  ad  has,  modo  ad  illas  partes,  copiofius 
deferri,  uti  corporis  incremento,  prout  ne-i 
ceffitas  poftulat,  rite  confulatur.  Haec  autem: 

fyftematiSf 

yftematis  arteriofi  plenitudo  facit,  ut  vafcula 
•aeteraeque  partes  longiores  evadant,  ut  in¬ 
crementum  corporis  et  incipiat,  et  pergat. 

Cerebrum  vero,  utpote  quod  vitae  motuf- 
[ue  organum,  et  explicationi  reliquarum 
lartium  omnino  neceffarium  fit,  prius  in- 
rementum  fuum,  quam  caeterae  partes,  ab» 
blvat  neceffe  eft.  Major  igitur  (anguinis 
quantitas,  pro  rata  ratione,  ad  id,  pro  reli» 
-juo  corpore  amplius  et  laxius,  quam  ad  cae» 
eras  partes,  per  aliquot  a  partu  annos  mitti 
<  onfuevit.  Et,  quamdiu  folida  ejus  laxiora 
itnpetui  fanguinis  facile  cedunt,  nulla  pleni» 
udo  morbida  oritur.  Quamprimum  vero 
‘  antam  denfitatem  fibi  adepta  funt,  ut  curfui 
anguinis  ad  fe  fa&o  non  amplius  poflint  ce» 
nere,  praefertim  fi  rami  aortae  defcendentis 
uiterea  fe  non  facile  dilatari  patientur,  pleni¬ 
tudo  vitiofa  fiat,  et  epiftaxis  oriatur,  vel  fan- 
i;uis  e  vafis  membranae  narium  laxe  fitis, 

■ t  idcirco  ruptu  facilibus,  profundatur  opor» 
i£t.  Haec  faepe,  pubertate  accedente,  inva- 
ut;  non  raro  tamen  praecavetur,  ramis 

B  aortae 

aortae  defcendentis  impetui  fanguineo  facile 
cedentibus. 

Libramen  autem  fyftematis  arteriofi,  aue 
tu  capitis  ad  finem  perdudto,  gradatim  mu 
tatur,  et  carius  fanguinis  ad  aortam  defcen 
dentem  potiffimum  vergere  incipit.  Rara 
hujus  dilatantur,  et  plenitudo  in  iis,  ut  olin 
in  vafis  capitis,  tandem  oritur.  Quae  parte 
fyftematis  inferioris  ad  fummum  incremen 
tum  nondum  pervenerant,  eae  id  brevi  at 
tingunt.  In  foeminis,  vafa  uterina  dilatan' 
fur,  longiora  fiunt,  et  denique  fanguinem  ii 
cavum  uteri  effundunt,  vel,  ut  alia  verba  ad' 
liibeam,  menjlrua  proveniunt  :  In  viris,  par 
tes  genitales  explicantur,  et  fu m mani  mag 
nitudinem  virefque  procreatrices  libi  adipil 
cuntur.  A  pubertate  vero,  ramis  aortae  de 
fcen dentis  quoque  denfioribus  fadtis,  per  fpa: 
tium  vigioti  annorum  aut  circiter  poftea! 
plenitudo  utriufque  aortae  fere  aequa  efi 

adeo  ut  proximum  iit,  ut  effedtus  plenitudi; 
nis,  fi  nimia  fiat,  -vitiofi  in  partibus  maximi 
laxis,  et  tenfu,  igiturque  ruptu,  facillimi 
fentiantur.  Hanc  ob  caufam,  viri,  qr 

part 

;arte  fanguinis  fu  perflua  per  menflrua  non 
liberantur,  a  pubertate,  ad  annum  aetatis  tri— 
kefimum  fextum  ufque,  haemoptyfi  pericli¬ 
tantur. 


*  Hoc  quoque  incidit,  quod  motus  fanguinis 
jn  fyfternate  pulmonum,  quam  in  aortae,  ra¬ 
bidior  eft  ;  namque  eadem  fanguinis  quan- 
itas  in  utrumque,  eodem  temporis  fpatio, 
Siffunditur,  quamvis  fyftema  pulmonum 

iaguftius  mioufque  capax.  Si  igitur  im¬ 
petus  humorum  in  pulmonibus,  quam  alibi, 
najor  eft,  illic  fanguis  facilius  effundi,  vel 
Siflammatio  oriri  poteft. 


Sub  mediam  aetatem,  libramen  circuitus 

anguinei  iterum  mutatur.  Arteriae  enim 

'enis  denliores  firmiorefque  tandem  eva- 

lunt,  quamvis  res  aliter  hucufque  fefe  ha- 

merunt.  illae  igitur  in  his  humores  in  po« 

lerum  accumulant,  et  faciunt  ut  plenitudo 

'enofa  ad  vitam  extremam  ufque  invalefcat. 

Quocirca  morbi,  a  plenitudine  hujufmodi 

)endentes,  ut  haemorrhois  et  apoplexia  fan- 

•uinea,  in  aetate  provedlioribus  femet  potif- 
%  ^ 
unum  oftendcre  confuerunt. 


3.  Prava 

3.  Prava  partium  conformatio. 

Has  libraminis  mutationes,  vel  plenitudi¬ 
nem  univerfam,  et  in  omni  fere  parte  fy (le¬ 
niatis  aneriofi  aequam,,  morbi  raro  iubfe- 
qimntur,  nili  prava  partium  conformatic 


ii miil  adfuerit.  Haec  duplex  eft,  et  a  itami- 

i  >  i 


i* 


ntbus  primariis  oriri,  c  a  fu  ve  inferri,  poteft 
Si  pars  quaelibet,  igitur,  a  partu  ufque  ni 
mis  laxa  fuerit,  in  ea  fanguis  facile  accumu> 
labitur,  et  inde  profundetur.  Ei  quaelibet 


contra,  ut  pulmones,  nimis  anguita  fuerit 
impetus  humorum  in  ea  augebitur,  et  hae- 
morhagiarn  faciet.  Laxitas  cafu  illata  iden 
praeftat  ;  namque  pulmones  tuffi  convulfiva 
ali  i  i  ve  morbi»  debilitati,  haemoptyfi,  intefti 
nurn  reditum  relaxatum  haemorrlioidi,  ute 
rus  partibus  difficilioribus,  abortu,  &c.  in 
firmus  fadtus,  menorrhagiae  patere  folet.  S 
profufio  fanguinis  fernel  incidit,  in  pofterug 
facilius  redibit  ;  vafa  enim,  per  tenfionen 
primam  haemorrhagiam  antecedentem  de 
bilitata,  accumulationi  recenti  minus  obfil 


1 


POTES; 

POTESTATES  NOCENTES. 


1.  Omnia,  quae  curfui  (anguinis  arterioii 
yenofive  refiftunt.  Si  fanguis  progredi 
nequeat,  retropellatur,  et  curfus  ejus  ad  par¬ 
tes  maxime  laxas,  et  igitur  accumulationi  ae¬ 
cos  nmodat  illimas,  praefertim  obftaculo  pro¬ 
ximas,  fiat  neceffe  eft.  Hoc  autem  brevi 
faciet,  ut  fanguis  e  parte,  ubi  congeritur, 
prorumpat.  Hoc  modo  obftrudiones  hepa¬ 
tis,  gravidus  uterus,  &c.  exempli  gratia,  re¬ 
ditum  fanguinis  per  venas  impediendo,  et  ac¬ 
cumulationem  ejufdem  in  valis  extremi  redi 
propriis  faciendo,  haemorrhoidem  concitare 
videntur. 

i  !  i 

2.  Omnia,  quae  vim  circuitus  (anguinei 
in  toto  fyftemate  adaugent.  Hujufmodi  funt, 
aromatica,  liquores  fpirituofi,  cibus  qui  vim 
ftimulantem  habet,  exercitatio  violenta  et 
fubita,  vel  quilibet  nifus  infoliti,  remedia 
acria,  calor  externus,  affedus  animi  vehe- 
snentiores,  &c. 

k*»  ±  .  i  j  „  ;  t 

3.  Omnia,  quae  partem  fi ngularem,  reli¬ 
quo  fyftemate  illaefo,  ftimulant.  Quicquid 
parti  cuilibet  ftimulo  eft,  id  adlionem  vafo- 
rum  ejus  auget,  impetumque  fanguinis  ad 
eandem  facit,  qui  vel  haemorrhagiam  vel 
inflammationem,  pro  textura  loci,  movere 
poieft.  R.em  ita  fefe  habere,  reflantur  famuli 
naribus,  pulmonibus,  &c.  admoti,  qui  faepe 
in  caufa  funt,  cur  fanguis  ex  hifce  partibus 
prorumpat.  Haec  de  natura  haemorrhagiae 
dicenda  putavimus. 

Cum  vero  huic  argumento  fuerimus  im¬ 
morati,  non  opus  erit,  ut  de  haemorrhoide 
multis  dicamus. 

HiEMORHOIDIS  DEFINITIO. 

“  Capitis  gravitas  vel  dolor;  vertigo;  lum¬ 
borum  dolor;  dolor  ani;  circa  anum  tuber¬ 
cula  livida  dolentia,  e  quibus  profluit  fanguis, 
qui  aliquando  etiam,  nullo  tumore  apparen¬ 
te,  ex  ano  flillat.” 


his  r  o- 

HISTORIA. 

' 

4 

Quanquam  notae  pyrexiae  et  plenitudi- 

. 

nis  univerfae,  locove  propriae,  in  definitione 
Culleniana  comprehenfae,  morbum  plerum¬ 
que  praecedunt ;  aliquando  tamen  invadit, 
acceffione  ejus  per  nulla,  fi  duritiem  alvi 
excipias,  figna  praenunciata.  Haemorrhoi- 
dem  in  iis,  quibus  fyftema  nervofum  mobi- 
!e,  nonnunquam  antecedunt,  magnus  frigo¬ 
ris  extremorum  fenfus,  inflatio,  urinae  pal¬ 
lidae  excretio,  ftranguria,  vel  urina  fuppref- 
fa,  hypochondriafis,  colica.  Sanguis  vix  un¬ 
quam,  nifi  inter  alvum  evacuandam,  profun¬ 
ditur.  Stercus  modo  praecedit,  modo  fub- 
fequitur ;  hoc  vero  faepiffime  incidit.  Saepe 
colore  floridus  et  ruber,  faepius  niger  et  co- 
aftus.  Effufus  omnia  figna  levat.  Si  vero 
partes  circa  anum  non  parum  tenduntur,  fi 
nihil  fanguinis  tamen  prorumpit,  fique  re¬ 
media  in  auxilium  morbi  non  prompta  funt; 
dolor  ingravefcere,  calor  admodum  incref- 


cere, 


s6  DE  H1MORRHOIDE. 


cere,  et  fitis,  averfatio  alimenti,  naufea,  pul- 
fus  arteriarum  frequentes  et  pleni,  oriri  fo- 
lent.  iEgrotanti  urina  difficile  redditur,  aut 
ex  toto  fupprimitur;  diaphragma  con velli” 
tur,  aures  tinniunt.  Nec  ceffant  haec  figna 
febrilia,  donec  tumor  circa  anum  ad  fuppu- 
rationem  perveniat.  Hoc  fafto,  dolor  mag¬ 
nopere  levatur,  pufque  una  cum  flercore 
defcendit.  Quae  tubercula  in  ulcera  ver¬ 
terint,  ea  fifiulas  faepe  faciunt ;  quae  tamen 
nec  aeque  profunde  fedent,  nec  aeque  fub- 
latu  difficiles  funt,  ac  eae  quae  caufis  ab 
aliis  proficifcuntur. 

Tumor  nonnunquam,  fignis  febrilibus 
fubftantibus,  non  fuppuratione,  fed  gangrae¬ 
na  finitur.  Hoc  autem  accidiffe  teftantur, 
fiercus  admodum  foetidum  et  faniofum,  ic¬ 
tus  arteriarum  debiles,  celeres,  abnormes. 

Si  tubercula  funt  externa,  fanguis  rarius 
profunditur,  minuique  doloris  fubeft. 

Kaemorrhois  interdum  fiatis  temporibus, 
in  morem  menftruorum,  repetere  folet ;  hoc 
vero  potiffimum  incidit,  tuberculis  intra  rec¬ 
tum  fitis,  vel  in  iis  mulieribus,  quibus  men- 

fes 

fes  funt  fuppreffi.  iEgrotos  plerumque  fe- 
mel  fpatio  duorum  trium  ve  menuum,  ali¬ 
quando  femel  bifve  tantum,  fingulis  annis, 
exercet. 

Cum  tubercula,  ut  ita  dicam,  caeca  funt, 
vel  nihil  fanguinis  ex  iis  profluit,  morbus 
faepe  non  aliter,  ac  febris  intermittens,  ac¬ 
cedit. 

Quantitas  fanguinis  profufi  in  aliis  alia 
eft.  Modo  vix  unciam  adaequat,  modo  11« 
|bram  excedit. 

i  DIAGNOSI  S, 

Pauciffimi  quidem  morbi  funt,  quos  inter 
et  haemorrhoidem  multum  fimilitudinis  in¬ 
ter  e  ft.  Plane  magis  forfitan  reddit  dvferi- 
:eria,  quam  quilibet  alius.  Igitur  dyfente- 

,  °  .  .  - }  .  f  j  * 

riam  ab  haemorrhoide,  per  omnes  quibus 
poffumus  notas,  fecernendam  putamus.  Illa 
conflidantes  febris  levior  graviorve,  eaque 
contagiofa,  cum  torminibus  femper  infeftant. 
Qui  anguis  profunditur,  is  femper  muco 


magia. 

irsasis  minufve  admifcetur,  et.figna  minime 
levat.  Hac,  contra,  laborantibus  tormina 
omnino  defunt.  Qui  fanguis  effunditur,  is 
purus  eft,  cumque  nullis  aliis  rebus  commis¬ 
cetur,  dolorem  aliaque  ligna  levat,  vel  ex 
toto  tollit. 

Quinetiam  haemorrhois  a  melaena  Sauva- 
gefiana  morbove  nigro,  diftingui  debet.  Hoc 
quidem  non  difficile  ;  namque  figna  melae¬ 
nae  praecipua  ab  baemorrhoidis  propriis 
longe  differunt.  Tumores  nulli  funt  extern 
ni  vel  interni,  qui  oculis  videri  digitifve 
fentiri  poifunt,  et  fanguis,  nullo  ani  dolon; 
profufionem  ejus  antecedente,  defendit; 
Nonnulli  forfitan  alii  morbi  haemorrhoidi 
aliqua  ex  parte  iimiles  funt;  fimilitudo  ta¬ 
men  eft  talis,  qualis  nullum  medicinam  fa¬ 
cientibus  errorem  poteft  creare.  Igitur  nor; 
opus  eft,  ut  in  haemorrhoide  morbis  ab  alii. 

fecernenda  plus  temporis  operaeque  ponai 
xn  u  s .  •  i 

CAUS/! 

•  . ..  ,  '«HI 

CAUSA  PROXIMA. 

Haec  fanguinis  in  vafis  extremi  redi  pro¬ 
nis,  vel  haemorrhoidalibus,  uti  appellantur, 
pm  arteriis  tum  venis,  his  vero  potiffimum, 
pngeftio  eft,  adionem  arteriarum  adaudam 
[ciens.  Rem  ita  fefe  habere,  tehantur,  orn~ 
|a  fere  figna,  quae  eflfufionem  fanguinis 
‘‘aecedunt,  ut  lumborum  anique  dolor,  par¬ 
am  circa  anum  tenuo  infignis,  fenfus  pon- 
rris  qui  plerumque  adeft,  &c.  et  levamen 

i  , 

aod  fanguis  profufus,  aegroto  adfert.  Quin¬ 
tam  incifiones  Morgagnii  celeberrimi  venas 
iftemorrhoidales  nonnullis,  qui  vivi  haemor- 
hoide  diu  graviterque  fuerint  confiidati, 
<  modum  dilatatas  effe,  et  magnitudinem 
(‘re  mirandam,  fi  exilitatem  earundem  fa- 
iULim  rite  confideres,  (ibi  adeptas  efie  de- 
npnftrant.  Quod  nunquam  accidiffet,  nili 
ifiguis  in  eis  fuiflet  accumulatus.  Hic  au- 

II* 

in  venis,  quae  arteriis  magis  dilatabiles, 
Mngeftus  per  pondus  molemque  fuarn  mag- 

f  *  #  ■ 

nitudi- 

nitudinem  morbidam  non  difficulter  dar< 
Valeret» 

S  E  M  I  N.  I  A. 

Mortales  hunc  ad  morbum  proclives  red¬ 
dere  videntur  fequentia  : 

i*  JEtas  provefl a.  Haemofrhois  qui 
dem  homines  ab  anno  aetatis  quadragefim 
ad  feptuagefimum  ufque,  potiffirnum  infej 
tat.  Ei  infantes  nunquam,  juvenes  rare 
qui  annum  trigefimum  nondum  tranfgrefl 
patent.  Exempla  tamen  non  defunt,  u 
fex  feptemve  annos  natos  invafit.  Cur  ve 
feniores  in  primis  occupet,  plenitudo  ven 
fa,  ad  fenium  vergentibus  propria,  fatis  e: a 
ponit. 

2.  Sexus  virilis.  Multi  medicorum,  in 
ros  huic  morbo  mulieribus  opportunioi 
effe,  afferere  non  dubitarunt.  Res  autejjE 
apud  Britannos,  celeberrimis  Gregorio 
Culleno  teftibus,  fe  aliter  habet;  namc: 
foeminae  haemorrhoidi  magis,  quam  v  , 
objici  videntur.  Quod  ob  caufas  comp 

fc*es  incidere  poteft,  ob  menftrua  ex  toto  fup- 
preffa  parciufve  provenientia,  quae  plenitu¬ 
dinem  univedam,  igiturque  fanguinis  circa 
redum  extremum  congeftionem,  facere  pof- 
funt  ;  ob  uterum  gravidum,  cujus  pondus 
comprimere  poteft  venas  haemorrhoidales; 
et  denique,  ob  alvum,  mulieribus  vita  feden- 
taria,  quam  plerumque  agant,  quam  viris, 
aftridiorem  faepiffime  redditam. 

3.  Fer, — Hic  morbus,  in  morem  aliarimi 
haemorrhagiarum,  Vere  faepius,  quam  quo¬ 
libet  alio  tempore,  femet  oftendere  confue- 
vit,  quod  plenitudo,  ob  excretiones  diverfas 
per  hyemem  imminutas,  tunc  temporis  ori¬ 
tur,  quodque  reditus  caloris  verni  humores 
magis,  quam  vafa  quae  eofdem  contineant, 
expandit,  et  ita  plenitudinem  ad  volumen? 
uti  appellatur,  facit. 

4.  Labes  haereditaria.Si  ab  hac  cauft 
oritur,  fero  accedit. 

5.  Aliae  fanguinis  profuftones,— Qui  pueri 
epiftaxi,  quique  juvenes  haemoptyli  fuerunt 
objedi,  ii  fenefcentes  haemorrhoide  faepe 
laborant.  Hujus  autem  caufa  patet. 


6, 


6.  Temperamentum  melancholicum  et  habi~ 
tus  corporei  laxitas » — Illud  motum  totius 
corporis,  praefertim  venae  portarum,  fan- 
guineum  tardando,  proclivitatem  ad  conge-» 
itiones  plane  facit  ;  et  haec  accumulationi» 
bus,  ut  fupra  pofitum,  fanguineis  nunquam 
non  amiciffima. 

7.  Confuetudo,— QnicUnque  morbo  femel 
correptus  eft,  is  femper,  in  pofterum,  pote» 
flate  nocente  agente,  facilius  eodem  tenta- 
bitur. 

POTESTATES  NOCENTES, 

Hae  duplices  funt  :  I.  Eae  quae  plenitu¬ 
dinem  univerfam  faciunt.  II.  Eae  quae 

plenitudinem  redi  extremi,  partium  ve  ei  pro¬ 
ximarum,  creant. 

I.  Plenitudinem  autem  univerfam  faciunt 
caufae  fequentes,  quarum  modus  agendi  fu¬ 
pra  fuit  expolitus  :  1 .  Cibus  et  potio  immo¬ 
dice  fumpt a. ~  Hoc  praecipue  in  caufa  effe 
videtur,  cur  haemorrhois  divites  et  luxuriofe 
epulantes,  quam  pauperculos,  faepius  exer- 

ceat.  2.  Corporis  inertia. — Exercitatio  ne- 
gle&a  fecretiones  diverfas  imminuit,  idque 
aequilibrium,  quod  femper  ingefta  inter  et 
excreta  intereffe  debet,  et  ad  confervationem 
fanitatis  omnino  neceflarium  eft,  tollit,  et 
haud  dubie  facit,  ut  haemorrhois  vitam  fe- 
dentariam  agentes  tam  faepe  tamque  gravi¬ 
ter  infeftet.  3.  Evacuationes  naturales  fup- 
preJJaC)  vel  per  artem  fadtae,  ut  fonticuli, 
&c.  exficcatae,  praefertim  fi  quod  ex  his 
profundi  folebat,  copiofum  erat.  Menftrua, 
exempli  gratia,  poft  annum  aetatis  quadra- 
gefimum  quintum  fextumve,  provenire  cef- 

; 

fantia,  mulieres,  in  pofterum,  huic  morbo  in 
primis  opportunas  reddunt. 

Proximum  vero  eft,  ut  quaeramus,  quo¬ 
modo  plenitudo  univerfa  morbum  poffit 
movere  ?  Cum  plenitudo  utriufque  aortae 
aequa  fadla  eft,  et  tempus  praeteriit,  quo  a- 
fiae  fanguinis  profufiones,  ut  epiftaxis  et 
i  haemoptyfis,  femet  oftendere  confuerunt ; 
j  ianguis  in  vafis  haemorrhoidalibus  multo 
facilius,  quam  alibi,  accumulabitur.  Nam¬ 
que  pofitura  corporis  ufitatiffima,  fcilicet  e- 

redta, 

reda,  facit  ut  impetus  humorum  ad  ea* 
quam  ad  alia,  major  fere  femper  fiat.  In- 
fuper,  fanguis  ab  iis,  in  parte  corporis  pin- 
guedinofa  fitis,  contra  gravitatem  fuam  a- 
fcendat  oportet,  mufculorum  et  valvularum* 
quae  omnibus  venae  portarum  ramis  ex  toto 
defunt,  auxilio  defiitutus.  Et  denique,  cum 
ad  hepar  ipfum  pervenit,  hic  quoque,  adio- 
ne  arteriarum,  ad  fe  propellendum  perquam 
necefiaria,  magna  ex  parte  caret.  Igitur 
non  mirandum,  fanguinem,  praefertim  fub 
mediam  aetatem,  quo  tempore  aliae  hae- 
morrahagiae  plenitudinem  non  imminuunt,  in 
venis  haemorrhoidalibus  accumulari,  et  arte¬ 
riis  refiftendo  adionem  earum  adaudam  mo¬ 
vere,  quae  facit  ut  fanguis  tandem,  per  vena-  ; 
rum  aut  arteriarum  exhalantium  rupturam,  t 
harumve  anaftamofm,  effundatur. 

II.  Eae  quae  plenitudinem  redi  extremi, 
partium  ve  ei  proximarum,  nulla  plethora 

imiverfa  fubftante,  creant. 

i.  Plenitudo  ramorum  venae  portarumi 
topica,  vel  cum  plenitudine  reliqui  fyftema- 
tis  venofi  conjunda,  vel  ab  ea  femota.  ; 

Pofi 1 

Pofl  annum  aetatis  trigefimum  fextum, 
ut  fupra  po fui  mus,  plenitudo  ab  arteriis  ad 
venas  transfertur.  Plenitudo  vero  totius  fy  * 
ftematis  venofi,  venaeve  portarum  folius, 
praefertim  fi  plenitudinem  hujus  perpetuam 
fere  reddiderit  hepatis  fehirruSj  &c.  haemor- 
rhoidem  eodem  fere  modo,  quo  plenitudo 
univerfa,  excitare  poteft.  Non  tantum  re¬ 
vera  tubercula  livida,  extra  vel  intra  anum, 
fanguinem  in  telam  cellulofam  effundendo, 
facit,  fed  quamplurima  idem  genus  in  liene 
et  pancreate,  et  denique  toto  in  canali  ali¬ 
mentario,  ut  incifiones  cadaverum  plane  te- 
ftantur,  faepifhme  concitat.  Haec  autem 
Inon  folum  circa  anum,  fed,  per  tota  intefti- 
ina,  rumpuntur,  fanguinemque  effundunt, 
(qui  vomitu  rejicitur  alvove  evacuatur,  id- 
que,  quod  atrabilis  antiquiorum,  morbufve 
niger  aut  maelena  rece otiorum,  appellatur, 
conftituit. 

2.  Alvi  durities . — Haec  haernorrhoidis 
faepiilime  caufa  efl; ;  namque  morbus  raro, 
nifi  in  illis  quibus  alvus  aftri&a  eft,  femet 
joftendit.  Et  quicunque  alvum  nimis  diu- 

D  tiuique 

tiufque  durefcere  patiuntur,  eos  plus  miniif- 
ve  haemorrhoidis  fere  femper  infeifat.  Quan¬ 
ta  preiTura  foeces  in  redo  liberaliter  accu¬ 
mulatae  diuque  retentae  fiiperficiem  hujus 
interiorem,  et  igitur  venas  haemorrhoidales, 
afficiant,  quanto  arteriis  eodem  tempore  {li¬ 
mulo  fint,  quantamque  harum  actionem  mo¬ 
veant,  et  denique  quantum  fanguinis  in 
vafis  extremi  redi  accumulent,  neminem 
poted  latere.  Haec  omnia  quidem  praedare 
poted  ftercoris  indurati  accumulatio,  nulla 
totius  fy dematis  venaeve  portarum  plenitu¬ 
dine  fubftante.  Quinetiam,  eodem  fere  mo¬ 
do,  venas  haemorrhoidales  comprimendo, 
&c.  agit  uterus  gravidarum,  et  morbum  j 
faepe  movet.  Namque  non  paucae  mulie¬ 
res,  quae  totam  per  vitam  haemorrhoide : 
ante  vacarunt,  ea  uterum  gerentes  conflic¬ 
tari  incipiunt. 

3.  Prolapfus  ani— ‘-Unicuique  forfitan,  fi 
id  modo  notaverit,  magnam  ftercoris,  prae-, 
ferti  m  indurati,  molem  difficulter  excernen¬ 
ti  tunicae  redi  internae  aliqua  ex  parte  ex¬ 
tra  anum  protrufae  funt.  Nonnullis,  inter; 

alvum  i 

alvum  evacuandam,  ftercore  non  indurato, 
■duos  digitos  aut  circiter  affidue  procidant  .; 
celerius  tardiufve  vero,  pro  majore  aut  mi¬ 
nore  fibrarum  inteni-norum  longitudinalium 
debilitate,  in  redum  retrahuntur.  Si  tar¬ 
dius,  fphinder  ani  fe  prius  contrahere; 
quam  in  redum  .redierint,  et  partem  earum 
confiringere,  et  ita  perpetuum  ani  prolap- 
fum,  vel  exaniam,  ut  morbum  Sauvagefius 
vocat,  facere  poteft.  Elaee  autem  tunica¬ 
rum  redi  internarum  ftranguiatio  reditum 
fanguinis  venofi  impedit,  tandemque,  ut 
haemorrhois  accedat,  vel  fanguis  e  parte 
protrufa  profundatur  facit.  Hoc,  nec  toto 
corpore  nec  ramis  venae  portarum  praeter 
confuetudinem  plenis,  incidere  poteft.  His 
indudus,  Culienus  haemorrhoidem  duas  ia 
fpecies  divifit,  unam  quae  a  manicis,  alte¬ 
ram  quae  ab  exania  proficifcitur. 

4.  Ufus  purgantium  immodicus — Haec 
tunicam  inteftinorum  villofam  ftimulo  evi¬ 
denter  afficiunt,  motum  periftalticum  au¬ 
gent,  ct  ut  major  humorum  quantitas  in 
canalem  alimentarium  effundatur  faciunt. 

Hanc 

Hanc  ob  caufam,  curfus  humorum  a  capite 
et  partibus  corporis  fuperioribus  ad  inteftina, 
locaque  eis  proxima,  nat  oportet.  Quine- 
tiam,  purgantia,  in  morem  omnium  aliorum 
ftimulantium  nimis  diu  adhibitorum,  vires 
partibus,  quibus  applicentur,  convellunt,  et 
ita  inteftina,  praefert! m  redfum,  ad  iangui- 
cis  accumulationes  magis  proclivia  efficiunt. 


Hoc  autem  in  primis  praedant  aloetica, 
quae  in  rectum  poti  Aimum  agunt,  id  que 
violenter  irritant.  Mercurius,  fi  peri pi ratio¬ 
nem  auctam  i  putum  ve  non  moveat,  eodem 
modo  faepe  agit.  Qua  ratione  igitur  pur¬ 
gantia,  faepius  jufto  adhibita,  haetnorrhoi- 
detn  faciant,  non  intellectu  difficile. 

■,  5.  Dyjenteriae  et  diarrhoeae  diuturnae 
Hae  haemorrhoidem,  et  eodem  fere  modo, 
concitant. 

6.  Vina  nonnulla Tpckavienfe,  id  An- 
glice  ( claret )  appellatum,  &c.  morbum 
movere  feruntur.  Quidam  aliquam  his  pro¬ 
prietatem,  qua  morbum  excitent,  ineffe  pu¬ 
tant  ;  cum  morbus,  aliis  non  minus  mera¬ 
cis  et  famulantibus  adhibitis,  non  accedat. 


Caeterum 

taeterum  non  aliter,  quam  alvum  firmando* 
um  movere  videntur. 

7.  Hirudines  ano  nimis  frequenter  admotae . 
|—  Kae  ano,  figna  levandi  confilio,  appli¬ 
citae  eadem  pejora  nonnunquam  reddunt, 
jloc  autem  curium  humorum  ad  partes  af- 
bdlas  augendo  haud  dubie  faciunt ;  et  igitur, 
ion  abfque  ratione,  caulis  excitantibus  an- 
numerantur. 

8.  Concujfiones  vifcerum  abdominis ,  ut  in* 
er  jaltandum ,  currendum ,  equitandum , 
nolent  ac  et  frequentes . — -Hae  ad  morbum 
oncitandum,  impetum  humorum  ad  anum, 
?t  igitur  plenitudinem  ibi  topicam  faciendo, 
laud  dubie  conferunt;  nifi  humores  alio, 
lempe  ad  cutem,  avertant,  quod  tanturp, 
reftimentis  et  anni  tempeftate  calidis,  poteft 
ncidere. 

9.  Morbi  7io7inulli ,  qui  profufionibus  fan «• 
vuinis  criticis  tolli  Jolent. — Hujufmodi  lunt 
mania,  cephalalgia,  &c.  quae  haemorrhoide 
nniri  conluerunt,  fi  aegrotus  alioquin  huic 
iit  opportunus. 

ID, 

10.  Affeffius  animi  veh  ementior  es. — Ira3 
exempli  gratia,  non  tantum  circuitum  fan- 
guinis  accelerat,  fed  externa  corporis  fpafmc 
faepius  afficit.  Rem  ita  fefe  habere,  teftatur 
is  faciei  pallor,  qui  iram  non  minus  faepe, 
quam  rubor,  fubfequitur.  Spafmus  auterr 
ortus  curfurn  fanguinis  ad  omnes  partes  in¬ 
ternas,  et  ad  redum  in  reliquis,  faciat,  e 
idcirco  haemorrhoidem  moveat  oportet. 

1 1 .  Lites  venerea. — Haec  tubercula  circ; 
anum  non  raro  excitat,  quae  venas  haemor 
rhoidales  comprimere,  &c.  et  igitur  ut  fan 
guis  profundatur,  facere  poffunt. 

12.  Denique ,  quaecunque  alia  ad  plenitu 

dinem  reffii ,  topicam ,  reditum  /anguini 

venoft  impediendo ,  vel  motum  fanguinis  v 
vijceribus  abdominis  languidum  reddendo 
faciendam  conferunt ,  ea  omnia  haemorrhoi 
dem  pofunt  movere . — Hujufcemodi  funt 
auftus  hepatis  morbidus,  fchirrufve  ejufdem 
inteftina  aere,  ut  in  hypochondriafi  incidit 
diftenfa  ;  nifus  inter  foeces  excernendas  ni¬ 
mis  violenti ;  humor  in  afcite,  &c.  hydro¬ 
picus  ;  varii  veficae  urinariae,  &c.  affedus 

jxt  calculi,  fchirri,  &c.;  moeror  magnus  et  di- 
iturnus,  qui  totum  fyftema  haud  dubie  de- 
lilitat,  et  vifcera  abdominis  tanto  torpore 
iaepe  afficit,  ut  obilruclio  oriatur,  quae  hae- 
poirhoidem,  omnefque  ejus  fequelas,  facile 
hotefi  creare. 

In  his,  quae  fupra  pofuerimus,  opiniones 
olerorumque  medicorum  fumus  lecuti ;  fed 
ivlonroius  celeberrimus,  anatomicorum  hujus 
feculi  facile  princeps,  longe  alia  tradit 
Redum  extremum  anum  ve,  fedem  mor- 
oi  maxime  communem,  fanguinem  fuum 
,b  arteria  iliaca  interna  accipere,  et  eundem 
tenae  iliacae  internae  remittere,  demon- 
Irat.  Igitur  caufam,  cur  morbus  tam  fre¬ 
quenter  invadat,  non,  in  morem  audorum, 
curfu  fanguinis  in  vena  portarum  fmgulari, 
ed  ab  indole  ftercoris  acri,  et  diftentione 
)arum  aequali  per  id  fada,  deducendam 
3utat.  His  adjicienda  funt,  fitus  partis  de- 
rexus  et  depreffus,  et  preffura  cui,  inter  ie- 
iendum,  objicitur.  Morbum  autem  ab  hifce 

cau- 

caufis  proficifci,  hoc  evidenter  teftatur,  quo» 
alvus  dura  multo  faepius,  quam  omnes  alia 
caufae  conj  undae,  haemorrhoidem  excitar 
folet. 

Quantum  ad  modum,  quo  partes  affici 
antur,  attinet,  notat,  fe  paucis  in  exempli? 
in  quibus  multum  fanguinis,  temporibu 
diverfis,  ex  ano  profufum  fuerat,  nulitm 
omnino  tumorem  videre,  vel  digitis  in  anun 
immiffis,  fentire  potuiffe.  Igitur  fanguinen 
in  nonnullis  e  redo  interno,  per  vafcula  rup 
ta  leviterve  erofa,  effundi  arbitratur,  Ca 
fus  vero  hujufmodi  rariores  effe,  cum  tu 
mores  plerumque  viderit,  confitetur.  Hos 
in  aliis  exemplis,  externos  effe;  in  aliis,  con 
tra,  digitum  ampliufve  intra  anum,  faepifli 
me  partim  extra  partim  intra,  in  ipfo  mar 
gine,  federe  teftatur. 

Caufis,  quae  morbum  excitent  hoc  mod< 
percurfis  et  expofitis,  proximum  eft  ut  na 
turam  quoque  fignorum  exponamus. 


R  A 

RATIO  SIGNORUM. 

1.  “  Capitis  gravitas  vel  dolor,  vertigo, 
mborum  dolor. Plaec  a  diflenfione  fy- 
-  matis  arieriofi  oriri  videntur ;  namque 
jna  hujufnodi  a  diflenfione  mere  venofa 
inquam  proficifci  notamus.  Quanquam 
inguinis  accumulatio  in  venis  fotis  fub  ini— 
Um  incidit  ;  arteriis  tamen  tantum  refiftit, 

brevi  nonnihil  fanguinis  in  iis  quoque 
ingeratur,  actio  earum  audta  moveatur, 
l  nifus,  uti  appellatur,  haemorrhagicus  ori¬ 
tur.  Hic  denique  eo  ufque  faepe  procedit, 
t  omnia  pyrexiae,  antequam  languis  pro- 
i(mpat,  ligna  femet  oftendant.  Igitur  non 
lirandum  “  capitis  gravitatem  vel  dolo- 
•m,”  &c.  quae  nunquam  fere,  arteriis  ni- 
ijs  diltenlis  violentiufque  micantibus,  de- 
ipt,  in  haemGrrhoide  oriri. 

2.  <4  Dolor  ani. 5;— Hic,  et  aliquando  acu- 
idmus  et  lancinans  eft,  a  partibus  circa 
kbm,  per  accumulationem  fanguineam  ni- 

E 

inis  tenfis,  et  actione  arteriarum  nihilom 
nos  pergente,  oriri  videntur.  Etenim,  \ 
omnia  corporis  humani  vafa  fanguifera,  va 
vaforum,  uti  nominantur,  quoque  habent 
fic  omnes  partes  nervulis  fu  is  quoque  fui 
infiructae.  Idcirco  nec  vafa  haemorrhoid; 
lia,  nec  tunicae  iriteftinorum  fenfiles,  vel  d 
flendi  vel  rumpi,  ablque  dolore  acut;flim 


poflunt. 

2,  “  Circa  anum  tubercula  livida  cloler 
tiae  quibus  profluit  fanguis,  qui  aliquam 
etiam,  nullo  tumore  apparente,  ex  ano  fti 


Ia t.”  Haec  tubercula  oli  na  pro  dlfieniioniBi 


venarum 


boer 


norrhoid  alium 


vancofis  habi 


fuerunt  ;  has  vero,  utpote  quae  exiles  fir 
tantopere,  et  in  omni  fere  haernorrhoit 
exemplo,  dilatari  et  augeri  poffe,  improb 
bile,  A  fanguine  in  telam  cellulofam  e 
fufo  proficifci  videntur.  Rem  ita  fe  habes 
multi  teftantur,  qui  ea  incidenda  curarim 
Colorem  lividum  a  fanguine,  quem  corrj 
neant,  libi  adipifcuntur.  Congeftio  fangi! 
nea  faepe  adeo  augetur,  ut  tubercula  tandej 

npantur,  et  fanguis  ex  iis  profundatur, 
lia  horum  interdum  ia  partibus  externis 
iet  oftendunt.  Intra  redfum  extremum 
icn  fi  ta,  et  per  teafionern  nimiam  vimque 
coris  defcendentis  rupta,  faciunt,  ut  fan- 
s,  nullo  tumore  apparente,  ex  ano  ftillet. 
Sonroius  vero  accurat  i  flimus  de  hifce  tuber- 

[ Bfl.  j  .■*  "• 

is  modo  lequente  loquitur  :  Non  pro  vari¬ 
us  venarum,  in  morem  Morgagnii  et  Hal- 
,  ea  habet,  quod  molem  iis,  nec  pofitura 
'jzontalis,  nec  prefiura  infigniter  imminuit, 
i  per,  fpiffitudinis  durae  et  inaequalis  efle 
tjper  obfervavit.  In  uno  duobufve  cada- 
jjbus,  fubftantiam  eorum  fere  eandem  efle, 
Morgagnius  epiftola  32da  defcripfit, 
pertus  eft  ;  fed  longe  alia  inde  cogi 

exiflimat.  Saccos  fanguine  coadto 
flos  reperit ;  nullas  vero  venas  eos  ingre- 
ttes  aut  egredientes.  Eos  idcirco  non 
varicibus,  fed  pro  fanguine  per  vafcula  in 
p  cellulofam  effufo,  habuit.  Sacci  autem 
1  totam  molem  infoiitam,  fed  partes  tan- 
i  durorum  et  inaequalium  tumorum,  con- 
jjprunt.  Denique,  tumores,  qui  in  hae- 

morrhoide 

rnorrhoide  femet  oftendant,  tumoribus  v< 
polypis,  qui  in  faucibus,  naribus,  vel  vagin. 
oriuntur,  comparat.  Eafdeiri  ob  caufas  cre 
cere,  inflammari,  fubito  intumefcere,  et  far 
guinem  profundere,  opinatur.  Quanquai 
fluxus  i  anguinis  aliquando  flatis  temporibi. 


inciderit  ;  eum  tamen  plerumque  rnifi 
magis  abnormem,  quam  pierifque  place 
et  fortuitum  e  (Te,  refert.  Quinetiarn,  fangu 
e  tuberculis  hnjufmodi  effufus  eofdem  fe 
effedtus  in  corpus,  ut  notat,  quos  e  tumor 
bus  alibi  fitis  prorumpens,  edit. 

Poftremo,  in  exemplis  hoc  genus,  ut  < 
operationem  chirurgicam  faepius  folito  coi 
fugiatur,  fuadet.  Quae  utilitatem  hujus  pn 
bent,  compluria  exempla  memorat,  in  qu 
bus  tumores  hnjufmodi,  quanquam  plur 
annos  manferant,  et  fanguinem  profuderar 
cum  inflgni  aegrotantis  levamine,  et  abfq 
fequelis  nocivis,  eo  monente,  radicitus  fu 
runt  extirpati.  Duos  tumores  potiffimu 
rei  anatomicae  operam  navantibus  oftend 
qui  diverfis  in  aegrotantibus  excifi  funt, 
quad rienn i u m  manfe ran t.  Quoru rn  un 

cervicem  tenuiorem  habet,,  et  digitum  am- 
/ 

pliufve  intra  anum  fedebat  ;  quorum  alter 
baiin  latiffimam  habet,  et  intra  redum  quo¬ 
que,  fed  quam  proxime  marginem  fph inde¬ 
ris,  fedebat. 

4.  u  Stercus  modo  praecedit,  modo  fubfe- 
quitur  fans;uits.” — Cum  alvus  admodum  a- 
(Irida  eft,  nifus  inter  alvum  evacuan¬ 
dam  tam  violenti  oriuntur,  ut  per  eos  folos 
vafa  vel  tubercula  videantur  rumpi,  et  de- 
fcenfus  ftercoris  tam  tardus  eft,  ut  fanguis 
prius  ex  ano  deftiliet,  quam  hoc  ad  redum 
extremum  pervenerit  ;  contra,  cum  alvus 
minus  dura  eft,  preffura  ftercoris  fola  ruptu¬ 
ram  facere  videtur,  quod  celerius  defeendens 
oftia  vafis  tuberculifve,  quae  ruperit,  in  ali- 

i  ■  * 

quantum  temporis  claudit,  adeo  ut  profufio 
fanguinis  excretionem  alvinam  neceffario 
fubfequatur,  non  praecedat. 

5.  “  Saepe  colore  ruber,  faepius  niger  et 
coadus.5) — Si  fanguis  non  e  tuberculis  in 
quibus  coiverit  et  aliquamdiu  manlerit,  fed 
protinus  ex  arteriis  venifve  fuerit  profufus, 
ruber  eft  ;  fi  vero  e  tuberculis,  in  quibus  per 

fpatiuru 

fpatium  non  breve  fuerit  colle&us,  niger  et 
coactus  eft,  ferofitate,  ut  ita  dicam,  abforpta, 
et  craffamento  et  glutine,  inter  fefe  com¬ 
mi  (lis,  folis  reflantibus. 

6.  u  Effufus  omnia  ligna  levat.5’~Pro- 
fufio  fanguinis  in  omni  haemorrhagia  tenfi- 
onem  partis  laborantis,  a&ionem  vaforum 
adauflam,  fpafmum,  &c.  tollit,  et  igitur 
figna  non  levare  non  poteft. 

Caetera  figna,  haudquaquam  obfcura, 
nullius  omnino  explicationis  videntur  indi¬ 
gere,  Igitur  proximum  eft  ut  hoc  in  loco 
quam  breviftime  confideremus,  utrum  fan- 
guis  ex  arteriis  venifve  profluat.  Quantum 
hoc  fpe£tat,  viti  fummi  in  fententias  longe 
diverfas  iverunt. 

Qui  fanguinem  ex  arteriis  profundi  con¬ 
tendunt,  ii  hoc  modo  ratiocinantur.  Omnes 
arteriarum,  ut  anatomia  docet,  faltem  pleri- 
que,  fines  ramis  exhalantibus  funt  inftrudli, 
qui  in  fuperficiem  corporis,  cavum  aliquod 
vel  fubftantiam  cellulofam  definunt,  non 
longe,  ut  probabile,  progreffi.  Humores 
autem  in  arterias  immilfi,  quod  neminem 

fugit, 

fugit,  per  hos  ramos  exhalantes  faepe  effun¬ 
duntur.  Igitur,  fi  fanguis,quod  in  haemor- 
rhoide  fit,  in  venis  ita  accumuletur,  ut  arte¬ 
riis  non  parum  obfifiatur,  aftione  earundeni 
etiamnum  pergente,  humores  haud  dubie 
ramos  exhalantes  petent,  et  per  anaftamcfm 
eorum,  vel,  fi  a&io  fyftematis  arteriofi  fue¬ 
rit  violenta,  per  rupturam  eorum  arteria- 
rumve  ipfarum  effundentur  ;  namque  venae 
facile  dilatari,  aegerrime  rumpi,  poffunt. 

Qui  vero,  contra,  fanguinem  ex  venis 
profluere  credunt,  ii  opinioni  fuae  argumen¬ 
tis  fequentibus  fidem  facere  conantur. 

Haemorrhois  feniores  plerumque  infeftat, 
quibus  plenitudo,  non  arteriofa,  fed  venofa, 
eft.  Quinetiam  arteriae  eorum  venis  den- 
fiores  firmiorefque  funt.  Igitur  hae,  non 
illae,  accumulatione  fanguinis  fafta,  rumpi 
periclitabuntur. 

Caeterum,  utrum  fanguis  ex  arteriis  ve- 
nifve  effundatur,  non  multum  refert,  cum 
morbi  curatio  utroque  in  exemplo  omnino 
eadem  foret. 


Ad 

Ad  eventum  morbi  animum  proxime  at¬ 
tendendum. 


PROGNOSIS. 

Si  morbus  nuper  acceffit,  et  fyftema  reditu 
ejus  nondum  infuevit,  faciie  faepe  tollitur. 
Si  a  caufis  quae  agere  ex  certo  tempore 
cefiant,  graviditate,  ex.  gr.  pendeat,  fpon- 
te  decedet.  Si  a  morbis  aliis,  ut  afcite, 
exania,  &c.  idiopathicis  depulfis,  ille  quoque 
depelletur.  Si  a  plenitudine  re£ti  extremi, 
nec  univerfae,  nec  venofae  foli  adjundla,  me¬ 
dicinae  plerumque  facile  ;  fi  ab  univerfa,  ve- 
nofave  fola,  difficilius  ;  fi  a  fchirro  hepatis, 
vel  obifructionibus  aliorum  abdominis  vifce- 
rum,  vix  omnino  parebit.  Si  profufiones 
fanguinis  immodicae  fint,  aegrotus  non  in 
tuto  verfatur.  Si  tubercula  fuppuratione 
finiantur,  eidem  periculum,  faltem  quam 
plurimum  moleftiae,  fi  gangraena,  mor¬ 
tem  intentant. 

RATIO 

RATIO  MEDENDI. 

£ 

Confilia  autem  huic  morbo  medendi  duo 
Fe  videntur. 

I.  Plenitudini  univerfae,  fi  adeft,  occur- 

ire. 

II.  Irritamenta,  quae  ad  plenitudinem 
dio  extremo  propriam  faciendam  poffunt 
inferre,  vitare. 

in  primis  vero  quaerendum,  utrum  hae» 
orrhoidi  mederi  necne  conari  conveniat, 
amque  Stahlius,  omnefque  ejus  aemuli,  nui- 
B  haemorrhagias  abfque  periculo,  hanc 
to  non  abfque  exitio  certo  et  inevitabili, 
li  pofle  contendunt.  Erroris  eo  ufque  pro- 
flerunt,  ut  nullum  haemorrhoide  donum 
sajus  praeftantiufve  a  Deo  mortalibus  datum 
Te  opinentur.  Magna,  illis  judicibus,  fa- 

Itis  humanae  praefes  et  confervatrix  efh 

••  *  '  • 

enim  hypochondriafin,  maniam,  arthriti- 
|m,  fciaticam,  afthma,  colicam,  obftrudtio» 

‘S  abdominis,  haematuriam,  &c.  depellit. 

os  autem  morbos,  cum  adfunt,  ab  ea  le- 

* 

varis  cura  nondum  fcmet  oftenderunt,  arceri ; 
quod  tamen  pro  certo  affirmare  haudqua- 
quara  audemus,  ponamus.  Nonne,  contra, 
plurimi,  qui  admodum  mole  fi:  i,  femper  peri- 
culofi,  et  tandem  iaepe  funefti  funt,  ab  ea- 
dem  excitantur  ?  Namque,  ii  repetere  con- 
fuefcat,  et  profuilo  fanguinis  immodica  fiat, 
debilitate  fumma,  vel  animi  deliquio,  hy¬ 
drope,  cachexia,  febri  hedica  lenta  ;  vel,  fi 
fluxus,  quod  non  rarum,  fuerit  fuppreflus, 
quolibet  e  morbis  plurimis,  qui  a  plenitudine 
Oriantur,  poteffi  finiri.  Tubercula  in  fiftuias, 
fchirros,  caocrofve  vertere  pofiunr.  Deni¬ 
que,  fi  nihil  mali  ab  ea  prius  oriatur,  quam 
aegrotus  ad  annum  aetatis  fexagefimum  vel 
feptuagefiraum  pervenerit,  fub  id  tempus,  ut 
Cullenus  in  praeledionibus  fuis  notat,  fluxus  j 
fponte  plerumque  cedat,  et,  quod  nimis  foii- 
tum,  paralyfin  apoplexiarave  lethalera  fa¬ 
cit.  Igitur  haemorrhoidi,  plerifque  in  ex¬ 
emplis,  et  venienti  et  fubflanti  occurramus 
oportet. 

I.  Plenitudini  imiverfae,  ii  adeft,  occurrere. 

Hoc  autem  praeftant,  | 

i.  San-i 


i 

1.  Sanguinis  miflio.  Ad  hanc  autem  non 
jlecurratur,  ni  fi  aegrotus  validus  fit,  et  dia- 
rhelis  phlogiftica  fefe  evidenter  oftendat; 
namque  periculum  eft,  ne  plenitudinem, 
buam  per  eam  imminuere  velimus,  adauge- 
tu.  Si  ad  eam  vero  confudere  omnino  ne- 

O 

cellarium  fit,  prius  liheraliter,  deinde  par¬ 
cius,  poftremo  parciffime,  adhibeatur,  donec 
plenitudo  per  eam,  et  alia  remedia  idonea, 
ut  cibum  vegetabilem  et  exercitationem,  ei 
Cdjundia,  ex  toto  fuerit  fublata. 

ii  \ 

2.  Diaeta  vegetabilis  et  ladtea.  Haec, 
utpote  quae  diverfa  per  excernentia  facili!- 
Ime  tranleat,  et  non  multum  cruoris  et  gluti¬ 
nis  fanguini  fuppeditet,  plenitudinem  poten¬ 
ter  imminuit,  praefertim  fi  aegrotus  cibo  a- 
nimali  conftanter  ante  infueverit.  Praecep¬ 
tor  notter  illuftriflimus  Cullenus  multorum 

4 

infignis  diaetae  hujufmodi  utilitatis  exem¬ 
plorum  meminit. 

3.  Exercitatio.  Plaec  fecretiones,  po- 
tiffimum  perfpirationem,  auget,  humorum 
circumeuntium  quantitatem  imminuit,  totum- 
que  fyftema  corroborat,  adeo  ut  vafa  fangui- 

fera 


fera  ipfa  tenfu  minus  facilia  evadant,  et  eam 
firmitatem,  quae  plenitudini  prorfus  adver- 
fatur,  fibi  adipifcantur.  Equitatio,  cum 
vifcera  abdominis  crebris  fuccuffionibus  ob¬ 
jiciat,  per  polituram  corporis  arteriam  femo¬ 
ris  comprimat,  et  nimium  igitur  fanguinis 
impetum  ad  vaia  haemorrhoidaha  faciat,  al¬ 
vum  multis  aftringat,  et  morbum  faepe  mo¬ 
veat,  minus  idonea  effe  videtur,  quam  rheda 
aut  ambulatio.  Exercitatio  autem  adverfus 
morbum  nunquam  fatis  efficax  erit,  nifi  con¬ 
ila  n ter  adhibeatur.  Ea  vero,  congeffione 
fanguinis  circa  anum  jam  fadta,  abfti nea¬ 
tur.  Quinetiam,  veilimentoruin  calidorum, 
utpote  quae  perfpiraiionem  aequabilem  fer¬ 
vent,  ratio  nunquam  non  habeatur.  Indu- 
fium  laneum  proxime  cutem  gerere,  quam1 
plurimum  proderit.  Caeterum,  altero  quo¬ 
que  tertiove  die,  exuatur  recenfque  lotum  in¬ 
duatur;  cum  id  diutius,  ut  moris  commu¬ 
nis  eft,  gerere  magis  noxae,  quam  faluti,  fit. 
Namque  materia  perfpirabili  pofi:  fpatiura 
non  longum  adimpletur,  vim  abforbendi  ex 
toto  amittit,  odorem  intolerabilem  emittit,  et 

fuper~ 

I perficies  cutis  tandem  quafi  glutine  tenaci 
gitur,  et  oerfpiratio  igitur  ex  toto  fere  cef- 

t. 

II.  Irritamenta,  quae  ad  plenitudinem 
Cto  extremo  propriam  faciendam  poliunt 
>nferre,  vitare. 

Duorum  ex  hifce  tantum,  duritiei  alvinae 
aique  prolapfus,  mentionem  faciemus;  nam- 
le  omnia  fere  reliqua  multo  facilius  poliunt 
veri.  Admodum  autem  neceffarium  eftj 
:  confianter  cauteque  vitetur,  utpote  quae 
torbum  faepiffirne  moveat, 

1.  Alvi  durities.  In  hanc  autem  pof- 
nt  laxantia  mitiffima,  quae  abfque  vi  fti- 
ulante  agunt,  alvum  folutam  tenent,  et 

I' 

ndem  femel  bifve  tantum  movent.  Hu~ 
fmodi  funt,  fulphur,  quod  quidem  libera- 
er  fumptum  leniter  purgat ;  at  per  nullam 
rtutem  fpecificam,  ut  nonnullis  placuit» 
verfus  morbum  efficax  eft,  et  multis  infla- 
|«nem  fummamque  moleftiam  movet,  mag- 
Jun  aeris  fixi  in  ventriculo  quantitatem  nun- 
jp  am  non  explicans;  manna,  cremor  tartari, 
bum  ricini,  quod  forfitan  reliquis  praeflat, 

&c* 

&c.  Si  tubercula  fint  interna,  oleum,  lac, 
infufum  lini,  aliafve  mucilagines,  in  alvum 
funimo  cum  commodo  immittes,  fi  ani  con~ 
ftridtio  hoc  fieri  permittat.  Alvum  autem 
folutam  optime  tenent  frudi us  maturi,  et  ra¬ 
dices  vel  folia  eorum  olerum,  quae  fuccofa 
iunt,  Liberaliter,  non  parce,  fumantur; 
namque  obfervationes  quam  plurimae  ab- 
ftinentiam  nimiam  alvum  nunquam  non 
pertinaciter  afiringere  teftantur. 

2.  Ani  prolapfus.  Quae  pars  tunica¬ 
rum  redi  internarum,  'finter  ilercus  excer¬ 
nendum,  procidit,  ea  in  locum  fuum  quam¬ 
primum  reftituatur,  et  antequam  fphinderl 
ani  fefe  contrahat,  et  partis  prolapfae  fxran- 
gulationem  faciat.  Koc  optime  praeftabunti 
digiti  aegrotantis  ipfius,  oleo  inundi,  ne  a- 
liquid  injuriae  tunicis  protrufis  inferatur.! 
Quinetiam  annuli,  a  chirurgis  laudati,  pro-i 
lapfum  praecavendi  caufa  poliunt  adhiberi.  ; 

Si  ulla  tuberculorum  admodum  dura  ma¬ 
neant,  multumque  doloris  moveant,  ea  fcak 
pello  incidere  conveniet;  quod  tutius,  quam 

hirudines  cifdem  admovere,  quae  aliquando3 

quamvis 

uamvis  minime  femper,  magnum  fangui- 
is  ad  partem  laborantem  cur  fu  m  faciunt, 
[aeterum,  podicem  vaporibus  calidae  e  vate 
aguftiore  afcendentibus  objicere,  praefer- 
m  ii  tubercula  fanguinem  non  fundant, 
lorein  efficaciffime  omnium  levare  confue- 
t.  Si  tubercula  in  fchirros  vertant,  ad  un- 
entum  meixuriale  confugiatur,  quod  ea 
riitan  difcutiet;  fi  ad  cancros  vergant,  ra- 
i citus  extirpentur,  quod  medicinam  facien» 
um  votis  nonnunquam  refpondit. 

Denique,  via  medendi  tutiffima  eft,  gravi» 
item  lignorum,  congeftione  iubftante,  leva» 
2  conari,  et,  per  intervalla,  reditui  morbi 
er  viftum  idoneum  pro  virili  occurrere. 

Hoc  modo  diflertatiunculam  noflram,  ut 
lotuimus,  non  ut  voluimus,  ad  finem  per- 
uximus. 


finis. 

